Traditsioonilise politseitöö kultuuri juurde käis vastuvaidlematu allumine kõrgemalseisva ohvitseri käsule ja ühesuunaline kommunikatsioon. Selline kultuur eeldab, et alluvad ootavad, et neile öeldakse, mida on vaja teha, ning auaste või pagun ütleb, mis on õige (ibid, 353). Kirjeldatud tunnustele vastav töö sobib isikutele, kes ei suuda või ei taha ise mõelda ja otsustada, kellel on lineaarne maailmapilt ning kellele meeldib lihtne ja reguleeritud väheloominguline töö.